SCI ตั้งบริษัทย่อยทุนจดทะเบียน 10 ลบ. รองรับธุรกรรมระหว่างประเทศ-จัดหาวัตถุดิบ
SCI ตั้งบริษัทย่อยทุนจดทะเบียน 10 ลบ. รองรับธุรกรรมระหว่างประเทศ-จัดหาวัตถุดิบ
11 พ.ค. 2561

บริษัท เอสซีไอ อีเลคตริค จำกัด (มหาชน) หรือ SCI ระบุว่า ที่ประชุมคณะกรรมการบริษัทฯ ครั้งที่ 2/2561 วันที่ 10 พฤษภาคม 2561 มีมติอนุมัติจัดตั้งบริษัทย่อย เพื่อดำเนินธุรกรรมระหว่างประเทศ ซึ่งช่วยในการจัดหาวัตถุดิบจากทั้งในและต่างประเทศให้กับบริษัทในกลุ่ม
รวมทั้งเพื่อรองรับธุรกรรมการซื้อขายระหว่างประเทศที่จะเกิดขึ้นในอนาคต โดยมีมูลค่าการลงทุน มีทุนจดทะเบียน 10 ล้านบาท (ชำระเต็ม) ซึ่งจะจัดตั้งตามเกณฑ์ส่งเสริมการลงทุน ประเภท ITC (International Trading Center) มีข้อดีโดยถ้าบริษัทปฏิบัติได้ตามเงื่อนไข บริษัทจะได้รับยกเว้นภาษีนิติบุคคลสำหรับธุรกรรมระหว่างประเทศ โดยคณะกรรมการบริษัทมอบอำนาจให้คณะกรรมการบริหารและ/หรือบุคคลที่คณะกรรมการบริหารมอบหมายมีอำนาดำเนินการใดอันจำเป็นหรือเกี่ยวเนื่องกับการ จัดตั้งบริษัทย่อยและการลงทุนของบริษัทย่อยดังกล่าวข้างต้นได้ทุกประการ